Savremene obloge za rane
<s>Savremene obloge za rane su vlažan okluzivni medij za koji je dokazano da ubrzava zarastanje i podstiče autolitički debridman, smanjuje rizik od infekcije i pruža bolesniku atraumatsko previjanje i samim tim manju bolnost rane.</s><s>Zato su savremene obloge danas standard koji je sve više u primeni kod akutnih i hroničnih rana koje zarastaju sa ili bez defekta kože.</s><s>Osnovno pitanje, na koje pre njihove primene odgovor mora da da svaki terapeut, odabir je i pravilna primena obloga koja je pre svega zasnovana na indikacijama za određenu vrstu rana i individualnom pristupu svakom pacijentu ponaosob.</s><s>Samo takvim pristupom u primeni savremenih obloga za rane može se postići bolji, brži i kvalitetniji način njihovog lečenja.</s>

<s>Klinički protokoli 
Karakteristike rane određuju vrstu lečenja, tj. izbor obloge koja mora zadovoljiti te uslove.</s><s>Zato su sve savremene obloge za rane razvrstane prema stadijumu u kojem se rana nalazi.</s><s>Ta pozicija se određuje prema indikacijama koje su dokazane u kliničkim istraživanjima ili prema funkciji obloge:
 Stadijum nekroze
Nekrotična rana ima karakteristike odumrlog (mrtvog) tkiva, koje je crne boje.</s><s>Tretman koji ona zahteva je debridman, kao osnovni preduslov da bi rana zarasla.</s><s>Obloge i sredstva koja su indikovana za primenu u ovoj fazi rane prvenstveno imaju funkciju debridmana.</s><s>Stadijum fibrinskih naslaga
Ranu sa fibrinskim naslagama karakteriše nakupljanje naslaga fibrina i mrtvih ćelija.</s><s>Najčešće je žute boje.</s><s>Tretman takve rane zahteva apsorpciju eksudata, fibrinolizu i odstranjivanje mrtvog tkiva.</s><s>Stadijum granulacije
Granulaciono tkivo je vulnerabilno tkivo karakteristične, crvene boje, koje produkuje serozno sukrvičav eksudat.</s><s>Zbrinjavanje rane u stadijumu stvaranja granulacija zahteva neometanje odvijanje tog procesa i nežne postupke sa ranom.</s><s>Stadijum epitelizacije
Tkivo rane u epitelizaciji je roze boje, sa još uvek delimično otvorenim defektom, karakterističnim po migraciji i proliferaciji epitelnih ćelija.</s><s>Novoformirani epitel zahteva minimalne oscilacije temperature u njegovoj okolini i zaštitu od dejstva spoljnih faktora.</s><s>Model–protokol koji se koristi u izboru savremene obloge za rane</s>

<s>Karakteristike idealne obloge 
Univerzalna ili idealna obloga za sve vrste rana ne postoji.</s><s>Ali postoje sledeći osnovni kriterijumi i karakteristike koje moraju da poseduju savremene obloge za rane:
 
 Sposobnost zaštite
Savremene obloge moraju da poseduju sposobnosti fizičke zaštite rane od dejstva spoljnih faktora i sposobnost održavanja optimalne temperature i pH u rani.</s><s>Antimikrobna aktivnost
Savremena obloga treba da poseduje sposobnost da zadrži i lokalizuje infekciju mikrobima i minimizira rizik od sekundarne infekcije.</s><s>Obloga mora biti ne samo barijera za mikroorganizme već aktivna komponenta u sprečavanju razmnožavanja mikroba i snažna podrška prirodnim mehanizmima odbrane organizma.</s><s>Podrška zarstanju
Savremena obloga mora da poseduje sposobnosti podrške; hemostaze, debridmana i stvaranju uslova za vlažno zarastanje rane.</s><s>Ona mora da ima sposobnost da uklone ili inaktivira proteolitičke enzime u sekretu hronične rane.</s><s>Sposobnost apsorpcije 
Jedna je od bitnik karaktersistika savremenih obloga za rane mora biti njihova sposobnost odstranjivanja (apsorpcije-upijanja) eksudata (sekreta) i toksičnih supstanci iz rane koje podržavaju destrukciju ćelija.</s><s>Samo efikasna apsorpcija eksudata ili „slobodnih ostatka“ iz rane može sprečiti prenošenje mikroorganizama u ili van rane.</s><s>Konforna primena
Udobna ili konforna obloge treba da ublažava bol, a pri zameni obloge, u toku postavljanja i tokom nošenja ne sme da izaziva traume ili guljenje kože.</s><s>Obloga takođe mora posedovati hipoalergijska i nebiorazgradiva svojstva (oslobađe čestica i biorazgradivih vlakna u ranu).</s><s>Održava ranu i okolnu kožu u optimalnom stanju hidratacije (što podrazumeva sposobnost da koža efikasno funkcioniše pod kompresijom).</s><s>Jednostavna primene
Savaremena obloga mora biti jednostavna za upotrebu i da omogućava neprekidno nadgledanja procesa zarastanja rane.</s><s>Njena zamena mora biti brza jednostavna i ne suviše česta kako se ne bi remetio proces zarastanja granulacionog tkiva.</s><s>Obloga se ne sme lepiti za površinu rane i time remetiti cirkulaciju u ćelijama tokom procesa zarastanja.</s><s>Niski troškovi primene
Cena pojedinačne obloge i ukupni troškovi primene obloga, do konačnog zarastanja rane, moraju biti minimalni.</s>

<s>Mehanizmi vlažnog zarastanja rane 
Proširenje osnovnih znanja o fiziologiji zarastanja rana dovelo je, tokom proteklih decenija, do razvoja savremenih obloga za rane koje su obezbedile dodatne opcije lečenja u odnosu na tradicionalne metode, i promenile definiciju uloge obloga za rane.</s>

<s>Efekat bržeg zarastanje rane u vlažnoj, nego u suvoj sredini dokazan je još 1961. godine analizom komparativnog zarastanja u istoj rani.</s><s>U tim istraživanjima jedna polovina rane je prekrivana vlažnim oblogama, a druga je ostavljana da zaraste na vazduhu.</s><s>Polovina rane koja je bila prekrivena vlažnim medijem, zarasla je brže.</s><s>U retrospektivnoj analizi 75 studija, koje su upoređivale primenu gaze i savremenih obloga, Hutchinson i McGuckin (1990), uočili su da je incidenca infekcija rane pod okluzijom, u 36 studija bila 2,6% kod savremenih obloga, u odnosu na 7,1% kod primene gaze.</s>

<s>Nakon četrdesetogodišlje primene, sasvim je sigurno utvrđeno da okluzivno lečenje rana primenom savremenih obloga, dovodi do bržeg zarastanja u odnosu na lečenje primenom običnih gaza.</s><s>Učinci koji su kasnije otkriveni na ćelijskom nivou su merljivi i u konačnom rezultatu</s>

<s>Otkriće metode vlažnog zarastanja rane, omogućilo je u kasnijem periodu istraživanja, razvoj i proizvodnju različitih tipova obloga za različite vrste promena u rani.</s>

<s>Debridman nekrotičnog tkiva.</s><s>Vlažni uslovi u rani stimulišu autolitiki debridman jer zadržavaju enzime i telesnu tečnost
koja pomaže u rastvaranju i razgradnji izumrlog tkiva.</s><s>Pored toga, postoje indicije da vlažni uslovi na rani stimulišu fibrinolizu.</s><s>Proliferacija i oslobađanje faktora rasta.</s><s>Da bi se oslobali faktori rasta, potrebno je aktivirati više različitih mehanizama. fibrinoliza može imati i dejstva koja nisu vezana isključivo za debridman rane.</s><s>Produkti razgradnje fibrina mogu stimulisti funkciju makrofaga na subsekvencijalnu produkciju faktora rasta.</s><s>Uslov za odvijanje spomenutih mehanizama moderne obloge stvaraju vlažnim i hipoksičnim stanjem, tj okluzijom.</s><s>Stimulacija ćelijskog rasta 
Dokazano je da ćelije brže i bolje migriraju u vlažnoj sredini.</s><s>Hipoksija koju obloge stvaraju deluje stimulativno na rast fibroblasta, endotelijalnu i epidermalnu proliferaciju.</s><s>Akceleracija angiogeneze
Istraživanja u kojima je primenjena mikroangiografija dokazala su da se angiogeneza značajnije odvija u vlažnom, okluzivnom miljeu u odnosu na suve uslove.</s><s>Smanjeni broj kliničkih infekcija 
Otkriće određenog broja bakterija u vlažnom, okluzivnom miljeu nije razlog za povećan rizik od infekcije.</s><s>Hipoksija i relativna kiselost koju obloge stvaraju deluju inhibitorno na bakterijsku proliferaciju.</s>

<s>Mere opreza 
U toku primene savremenih obloga za rane treba obratiti pažnju na sledeće mere opreza u njihovom pravilnom odabiru:
 Jednostavnost primene-na mestima sa puno pregiba ili nabora kože.</s><s>Apsorpciju (upijanje)-koja mora biti što veća jer omogućava ređu zamenu obloge.</s><s>Adherentnost (prianjanje)-imajući u vidu intenzitet pritiska koji postoji na mestu defekta kože.</s><s>Veličinu-prevelika obloga može izazvati maceriraciju kože u okolini rane, previše hidrogela na mestima pritiska skraćuje vreme primene obloge.</s><s>„Bezbednost“-savremene obloge su hipoalergijske i stajaće tamo gde ih je terapeut pričvrstio.</s><s>Vlažne i ishemične rane- najbolje je tretirati neadherentnim „gazama“.</s><s>Reepitelizacija rane-zahteva povećanu količinu kiseonika i u toj fazi zarastanja primena neokluzivne obloge je najbolji izbor.</s><s>Granulacije rane-zahtevaju blagu hipoksiju i u toj fazi zarastanja najbolja je aplikacija okluzivne i semiokluzivne obloge, npr hidrokoloidnih obloga.</s>

<s>Izvori</s>

<s>Spoljašnje veze 
 Zbrinjavanje rana Koloplastom
  World Wide Wounds</s>

<s>Povrede
Medicina
Kirurgija</s>

